Tarybos reglamentas
1982 m. rugsėjo 21 d.
dėl Bendrojo Europos ekonominės bendrijos ir Brazilijos Federacinės Respublikos bendradarbiavimo susitarimo sudarymo
(2613/82/EEB)
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 113 ir 235 straipsnius,
atsižvelgdama į Komisijos pasiūlymą,
atsižvelgdama į Europos Parlamento nuomonę [1],
kadangi Bendrija, siekdama savų tikslų išorinių ekonominių santykių srityje, turėtų patvirtinti Bendrąjį Europos ekonominės bendrijos ir Brazilijos Federacinės Respublikos bendradarbiavimo susitarimą; kadangi kai kurios Susitarime numatytos ekonominio bendradarbiavimo formos viršija veiksmų įgaliojimus, apibrėžtus bendrosios prekybos politikos srityje,
PRIĖMĖ ŠĮ REGLAMENTĄ:
1 straipsnis
Šiuo dokumentu Bendrijos vardu patvirtinamas Bendrasis Europos ekonominės bendrijos ir Brazilijos Federacinės Respublikos bendradarbiavimo susitarimas,
Susitarimo tekstas pridedamas prie šio Reglamento.
2 straipsnis
Vadovaujantis Susitarimo 9 straipsniu, Tarybos pirmininkas praneša, kad Susitarimo įsigaliojimui reikalingas procedūras Europos ekonominė bendrija yra baigusi [2].
3 straipsnis
Šis reglamentas įsigalioja kitą dieną nuo jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1982 m. rugsėjo 21 d.